Quan a flota iba a salir, escayeixioron en Secilia as clamatas Vispras secilianas, quan os secilians consiguioron forachitar a los franceses, dimpués de fer-ne una mortalera grant. Os secilians ninvioron allora una embaixada ta Pero III ofreixendo-li a corona seciliana a la que teneba dreito gracias a lo suyo matrimonio. O rei aragonés posó allora la suya flota endrezera ta Secilia an plegó lo 30 d'agosto de 1282 y lo coronoron rei en a ciudat de Palermo.